Foto: fondkarimov.uz “Huquqiy axborot” kanali maktabda ta’tillarning (kanikul) belgilangan muddatlari haqida ma’lumot berdi. Unga ko‘ra: kuzgi ta’til — 4 noyabrdan boshlab 6 kalendar kun; qishki ta’til — 28 dekabrdan boshlab 14 kalendar kun; bahorgi ta’til — 21 martdan boshlab 7 kalendar kun; yozgi ta’til — oxirgi bosqichli nazorat sinovi o‘tkazilgan kundan (bosqichli nazorat o‘tkazilmaydigan sinflar uchun o‘quv yili tugagan kundan keyingi kundan) boshlab 1 sentabrgacha. Ta’tilning oxirgi kuni bayram (ishlanmaydigan) kunga to‘g‘ri kelib qolgan taqdirda, dars mashg‘ulotlari keyingi ish kunidan boshlab davom ettiriladi. 1-sinf o‘quvchilari uchun fevral oyi davomida qo‘shimcha bir haftalik ta’til belgilanadi.